అప్పటికి తప్పించుకున్న జయ, శశి హైదరాబాద్, ఫిబ్రవరి 14(ఆంధ్రజ్యోతి): ఆదాయానికి మించిన ఆస్తుల కేసులో జయలలితను నిర్దోషిగా ప్రకటించిన కర్ణాటక హైకోర్టు న్యాయమూర్తి జస్టిస్ సి.ఆర్.కుమారస్వామి తీర్పును తాజాగా సుప్రీంకోర్టు కొట్టేసింది. నాటి హైకోర్టు తీర్పు దేశవ్యాప్తంగా సంచలనం సృష్టించింది. జయ, శశిలు అవినీతికి పాల్పడ లేదని నాటి తీర్పులో చెప్పలేదు. ఆదాయానికి మించిన ఆస్తుల లెక్కలను జడ్జి తనదైన పద్ధతిలో చేశారు. కొన్నింటి విలువను తగ్గించారు. కొన్నింటిని పరిగణనలోకి తీసుకోవాల్సిన అవసరం లేదని తేల్చారు. చివరకు ఆదాయ పన్ను శాఖకు చూపించిన ఆస్తులకు, నిజ ఆస్తులకు మధ్య వ్యత్యాసం తేడా రూ.2.82 కోట్లేనని, 8.12 శాతం మాత్రమేనని చెప్పారు. తేడా 20ు ఉండవచ్చని ఏపీ సర్కారు ఇచ్చిన సర్క్యులర్ను, 10 శాతం ఉండవచ్చని అగ్నిహోత్రి కేసులో కోర్టు ఇచ్చిన తీర్పును ఉదహరించారు. పది శాతం నిబంధన ఆధారంగా కేసు కొట్టేశారు. తాజాగా సుప్రీంకోర్టు ఆ తీర్పులోని లెక్కలను తప్పని తేల్చింది. నిజానికి రెండింటి మధ్యతేడా 48 శాతం ఉందని చెప్పింది. హైకోర్టు తీర్పు వచ్చిన రోజే అది లోపభూయిష్టమని మీడియాలో, సోషల్ మీడియాలో పెద్ద ఎత్తున విశ్లేషణలు వచ్చాయి. వాటిని సమర్థిస్తూ తాజాగా సుప్రీంకోర్టు తీర్పు వెలువడింది. జస్టిస్ కుమారస్వామి నిబంధనలకు విరుద్ధంగా బెంగళూరులో పలు ప్లాట్లు కొన్నారని, కొంతమంది సమాచార హక్కు కార్యకర్తలు ఇటీవల ఆరోపించారు.
appatiki tappinchukunna jaya, sashi hyderabad, fibravari 14(aandhrajyoti): aadaayaaniki minchina aastula kesulo jayalalitanu nirdoshigaa prakatinchina karnaataka hycortu nyaayamuurti justis si.ar.kumaraswamy teerpunu taajaagaa supreenkortu kottesindi. naati hycortu teerpu desavyaaptamgaa sanchalanam srushtinchindi. jaya, sasilu avineetiki palpada ledani naati teerpulo cheppaledu. aadaayaaniki minchina aastula lekkalanu jadji tanadaina paddhatilo chesaru. konninti viluvanu tagginchaaru. konnintini parigananaloki teesukovaalsina avasaram ledani telchaaru. chivaraku aadaaya pannu saakhaku chuupinchina aastulaku, nija aastulaku madhya vyatyaasam teda roo.2.82 kotlenani, 8.12 saatam matramenani cheppaaru. teda 20u undavacchani apy sarkaaru ichina sarkyularnu, 10 saatam undavacchani agnihotri kesulo kortu ichina teerpunu udaharinchaaru. padi saatam nibandhana aadhaaramgaa kesu kottesaru. taajaagaa supreenkortu aa teerpuloni lekkalanu tappani telchindi. nijaaniki rendinti madhyateda 48 saatam undani cheppindi. hycortu teerpu vachina roje adhi lopabhooyishtamani medialo, soshal medialo pedda ettuna vislaeshanhalu vachayi. vaatini samarthistuu taajaagaa supreenkortu teerpu veluvadindi. justis kumaraswamy nibandhanalaku viruddhamgaa bengalurulo palu plaatlu konnarani, kontamandi samachara hakku kaaryakartalu iteevala aaropinchaaru.